— У кожнай краіны пункты Дугі Струвэ адзначаюцца адметнымі знакамі. У нас гэта вось такія своеасаблівыя маякі-піраміды. Увогуле на тэрыторыі Ашмянскага раёна размясціліся цэлыя тры пункты сусветна вядомага геадэзічнага аб’екта, — уводзіць у курс справы Сяргей Жылік па дарозе ў Гальшаны. — Сёння наша ўвага сканцэнтравана на развіцці адзінага ў краіне музея Дугі Струвэ. З 2012 года мы сабіралі інфармацыю па звычаях і асаблівасцях кожнай з дзесяці краін, якія маюць дачыненне да аб’екта. Сёння ж установа папаўняецца геадэзічным матэрыялам.